|  |
| --- |
|  |
| Број: 404-601/2020-03 |
| Датум: 18.06.2020. године |
|  |

**Предмет:** **Одговор на питање број 1** у вези конкурсне документације за јавну набавку услуге - Руковање и одржавање складишта, складиштење роба обавезних резерви нафтних деривата у складиштима Дирекције, ЈН бр. 8/2020-03

Поводом постављених питања , Наручилац даје следеће образложење:

**Питање:**

**1.**У члану 1 модела уговора на страни 24 потребно је да се дода нови став, као други по реду, који гласи:

„Капацитети складишног простора Дирекције из овог члана у даљем тексту се називају: складиште или складишни капацитети или резервоарски капацитети или резервоар/и“

Текст уговора садржи реч **Резервоар, Резервоари** а да се нигде пре тога не дефинише шта тај појам обухвата, те није јасaн, и значење наведеног појма изазива неспоразум. Уколико тако остане, појам може бити предмет различитих тумачења.

**Одговор:**

1) Наручилац остаје при формулацији члана 1. модела уговора.

Из конкурсне документације се јасно види који резервоари и капацитети се складиштару стављају на руковање.

**Питање:**

**2.**У члану 4. модела уговора на страни 25 потребно је у Табеларном прегледу Техничке карактеристике резервоара за Инсталације нафтних деривата Нови Сад (уље за ложење НСГ-С) и Пожега (европремијум БМБ 95) ускладити називе деривата и ознаке са називима деривата у последњем ставу истог члана - Уље за ложење ниско сумпорно специјално НСГ-С и Моторни бензин БМБ-95).

**Одговор:**

2) Наручилац прихвата сугестију и ускладиће називе деривата нафте.

**Питање:**

**3.** У члану 6. став 1. модела уговора на страни 26 иза броја Службеног гласника бр. 13/2018 треба додати и број 45/2019.

**Одговор:**

3) Наручилац ће изменити конкурсну документацију и додати број 45/2019 Службеног гласника.

**Питање:**

**4.** У члану 10. модела уговора на страни 27 у делу „…осим у случајевима наведеним у члану 4. став 2.“ треба да стоји „у члану 6. став 2.“ јер наведени члан не садржи изузетак

**Одговор:**

4)Наручилац прихвата сугестију и измениће наведени члан у конкурсној документацији.

**Питање:**

**5.** У члану 17. став 3. модела уговора на страни 29 који гласи „пријем и отпрема робе врши се у складу с важећим стандардима“ треба презицирати стандарде.

Иза става 3. треба додати нови став који гласи: “Складиштар врши пријем на месту предаје/пријема ускладиштено у резервоар, а за отпрему место испоруке је искладиштено из резервоара“.

Потребно је прецизирати место пријема и отпреме како би се јасно утврдиле границе одговорности страна.

**Одговор:**

5) Наручилац остаје при формулацији из члана 17. став 3. модела уговора.

Наручилац не прихвата да се иза става 3. дода нови став јер ће се паритет утврдити приликом набавке робе( купопродајни уговор и слично..)

**Питање:**

**6.** У члану 19. тачка 5. модела уговора на страни 29 који гласи:

„…. Наредби о обавезној употреби одређених мерних јединица у промету нафте и нафтних производа у складу са важећим прописима.“ треба навести тачан назив документа.

**Одговор:**

6)Наручилац је у тачки 19. модела уговора навео тачан назив документа „ Наредба о обавезној употреби одређених мерних јединица у промету нафте и нафтних производа“.

Наручилац ће у члану 19. тачка 5. модела уговора брисати „у складу са важећим прописима“

**Питање:**

**7.** У члану 23. модела уговора на страни 31 треба додати нови став који гласи:

„Складиштар ће за неблаговремено плаћање обрачунати Дирекцији законску затезну камату, на месечном нивоу и то од дана истека рока плаћања до датума измирења дуга. Месечно обрачунату камату, Дирекција је дужна да плати у року до 45 (четрдесетпет) дана од дана пријема обрачуна у Дирекцију.

Приликом плаћања, Дирекција је у обавези да сваку фактуру или каматни обрачун плаћа појединачно и да у налогу за плаћање наведе позив на број документа по коме се врши плаћање.“

Последњи став који гласи: “У супротном уговор престаје да важи без накнаде штете због немогућности преузимања и плаћања обавеза од стране Дирекције“ треба брисати или прецизирати наводе јер се може тумачити да ће Складиштар обавезне резерве чувати и складиштити у 2021 без накнаде.

**7. Одговор:** Наручилац не прихвата сугестију потенцијалног понуђача, те остаје при ономе што стоји у члану 23. модела уговора у објављеној конкурсној документацији. Дирекција се обавезује да изврши плаћање фактуре у року до 45 дана од дана пријема фактуре у Дирекцију у складу са чланом 4. Закона о роковима измирења новчаних обавеза у комерцијалним трансакцијама, што је уговорна обавеза наручиоца, те уколико не буде извршена у року важеће одредбе Закона о облигационим односима, што је предвиђено чланом 27. објављеног модела уговора.

**Питање:**

**8.** У члану 24. модела уговора на страни 32, у став 3. који гласи:

„ Уколико се приликом годишњег пописа утврди да је мањак робе већи од максимално дозвољеног евапорационог губитка надокнаду евапорационог губитка и мањка у целости сноси Складиштар“ треба додати „искључиво уколико је мањак настао кривицом Складиштара“, или брисати трећи став.

Став 4. истог члана који гласи:

„ Складиштару не припада накнада за евапорационе губитке уколико се по сагласности Министарства рударства и енергетике – Управа за резерве енергената, обавезне резерве заједно складиште са дериватима нафте Складиштара.“ предлажемо да се брише, јер је одредба уговорена на штету Складиштара.

У став 5. члана 24. који гласи:

„Евапорациони губитак на роби се обрачунава на годишњем нивоу или по указаној потреби“ треба додати „и у краћим временским периодима на захтев било које уговорне стране“.

**Одговор:**

8) Наручилац остаје при формулацији члана 24. став 3, став 4 и став 5 модела уговора на страни 32

**Питање:**

**9.** У члану 25. модела уговора на страни 32 предлажемо да се уговори реципрочно право Складиштара и обавеза Дирекције да преда Складиштару 5 бланко соло меница на име гаранције за уредно плаћање и испуњење обавеза.

**Одговор:**

9) Наручилац остаје при формулацији члана 25. модела уговора на страни 32

**Питање:**

**10.** У интересу Складиштара је да се уговори реципроцитет, те предлажемо да се у члану 29. став 2. на страни 33 измени тако да гласи:

„У току примене уговора, свака уговорна страна може отказати, уз отказни рок од 60 дана, од дана достављања писменог отказа.

До истека отказног рока, уговорне стране су дужне да измире међусобне обавезе.

У случају отказа по овом основу, ниједна страна не стиче право на накнаду штете коју услед престанка Уговора по овом основу претрпи.“

Иза новог става брисати став из Модела уговора који гласи:

„У току примене уговора, уговор се може раскинути уз отказни рок од 60 дана, од дана достављања писменог отказа, с тим да Складиштар не може отказати уговор у време редовног годишњег пописа“

**Одговор:**

10) Наручилац прихвата делимично сугестије и додаје нови став „До истека отказног рока, уговорне стране су дужне да измире међусобне обавезе“.

У осталом делу остајемо при наводима датим у моделу уговора.

**Питање:**

**11.** У члану 30. модела уговора на страни 33 у првом ставу после речи „из члана 39. став 1.“ треба брисати реч „овог“.

**Оговор:**

11)Наручилац прихвата сугестију и избрисаће реч „овог“

**Питање:**

**12.** У члану 31. модела уговора на страни 34 треба изменити тако да гласи:

„У случају спора по овом Уговору уговорне стране ће настојати да га реше споразумно, у року од………..дана од настанка спорног односа, а у противном надлежан је Привредни суд у Београду“.

**Одговор:**

12) Наручилац не прихвата измену члана 31. модела уговора.

**Питање:**

**13.** У делу **„Додатни услови“** на страни 8 дефинишу се докази о пословном капацитету. НИС а.д. Нови Сад има Сертификате издате од Bureau Veritas Certifacion Holding SAS на енглеском и на српском језику.

С обзиром да је захтев Наручиоца да “*уколико понуђач има важећи сертификат на страном језику потребно је да је исти преведен, оверен од стране судског тумача и достављен уз понуду“,* молимо за тумачење доказа: да ли у овом случају Сертификат на српском језику мора бити оверен од стране овлашћеног лица?

**Одговор:**

13)Уколико је сертификат на српском језику, не мора бити оверен од стране овлашћеног лица.

У вези констатације из текста емаила од 16.06.2020. године Наручилац даје одговор и то:

**Питање:**

У вези са ,,Упутством понуђачима како да сачине понуду’’ из Одељка VII конкурсне документације за отворени поступак Јавне набавке бр. 8/2020 -03, достављамо захтев за додатним информацијама И појашњењима  у вези са припремањем понуде путем електронске поште.

Исти ће бити достављен и путем  поште на адресу наручиоца.

Користимо прилику да додатно констатујемо и следеће:

1. У Конкурсној документацији на страни 17/43 у Обрасцу структуре цене са Упутством како да се попуни  код складишта Пожега за евро премијум стоји капацитет од 40.000м3, а у Моделу уговора на страни 25/43 у делу који се односи на Техничке карактеристике резервоара за исто складиште и исти деривате, стоји 20.000 м3;
2. У истом Обрасцу у колони 3,4 и 5 фигурира појам ,,јединична цена услуге на месечном нивоу”, а у члану 23 Модела Уговора на страни 31/43  у одељку В: Накнада и плаћање стоји ,,цена услуге на месечном нивоу” без ,,**јединична”.**

У одговарајућим Обрасцима И Уговору из Јавне набавке бр 15/2018-03 појам **јединична** везује се за мерну јединицу количине лит односно кг

Према нашем разумевању у Образац структуре цене за  ЈН 8/2020-02 уноси се вредност услуге на месечном нивоу са и без ПДВ-а и на годишњем нивоу са/без ПДВ-а, **односно цена услуге је независна од количине деривата** у резервоару.

Молимо за јасне инструкције.

**Одговор:**

1. С обзиром да је у обрасцу структуре цене грешком уписано капацитет 40.000 m3 а треба да стоји 20.000 m3, наручилац ће изменити образац структуре цене.
2. Наручилац ће изменити у моделу уговора члан 23. став 1. тачка 1., 2. и 3. и убацити реч „јединична“ пре речи цена услуге.

У обрасцу структуре цене са упутством како да се попуни Наручилац не наводи јединицу мере литар већ тражи цену за руковање и одржавање складишта, складиштење роба обаезних резерви нафтних деривата у складиштима Дирекције.

**Поводом постављеног „питања број 1“, а у вези са јавном набавком услуге - Руковање и одржавање складишта, складиштење роба обавезних резерви нафтних деривата у складиштима Дирекције, ЈН бр. 8/2020-03, Наручилац ће изменити и допунити конкурсну документацију и исту поставити на Портал јавних набавки и интернет страницу наручиоца** [**www.rdrr.gov.rs**](http://www.rdrr.gov.rs)**.**